甲苯

甲苯，化學式C7H8，係一種有機化合物，佢冇顔色，有芳香嘅氣味，燒渠時出黃色。渠屬於芳香烴嘅一種。

製備 
1844年，法國化學家Henri Etienne Sainte-Claire Deville乾餾吐魯香，整出甲苯。而家主要有以下幾種方法製備甲苯：

裂解石油整正庚烷出來，然後氧化渠，先變做甲基環己烷，之後再氧化變成甲苯。
 環庚三烯經過光化學的過程直接變成甲苯

仲有，喺二戰嘅時候，因爲石油好唔夠用，所以德國試過用苯、甲醇等整甲苯，但係會有乙烯等副產物。

化學性質 
甲苯同苯嘅性質差唔多，都會發生親電取代、自由基反應等。

佢會被高錳酸鉀等氧化劑氧化，出苯甲酸。

會同濃硝酸反應，渠叫做硝化反應，係親電芳香取代反應嘅一種。喺攝氏30度，主要產生鄰硝基甲苯或者對硝基甲苯。甲基係烷基，算係鄰、對位定位基，所以以上反應入面新加嘅硝基會加到甲苯嘅甲基嘅鄰或者對位嗰個碳上。但如果加熱渠，就會出三硝基甲苯。

有機化合物